b'\n_START_ARTICLE_\nHerbert Hall Turner\n_START_SECTION_\n\xc5\xbdivljenje in delo\n_START_PARAGRAPH_\nTurner je \xc5\xa1tudiral na Univerzi v Cambridgeu. Devet let je bil glavni pomo\xc4\x8dnik na Kraljevem observatoriju Greenwich, zatem pa je bil od leta 1893 Savileov profesor astronomije na Univerzi v Oxfordu._NEWLINE_Na njegov predlog so prevzeli ime za dol\xc5\xbeinsko enoto parsek, zelo uporabno za merjenje medzvezdnih razdalj._NEWLINE_V seizmologiji je pomembno njegovo odkritje iz leta 1922 o potresih v velikih globinah Zemlje med 300 do 700 km, oziroma pod 70\xc2\xa0km, ki so jih na podlagi seizmogramov ve\xc4\x8d potresov potrdili leta 1931.\n_START_SECTION_\nNagrade\n_START_PARAGRAPH_\nLeta 1927 je za svoje znanstveno delo na podro\xc4\x8dju astronomije prejel Medaljo Bruceove.\n_START_SECTION_\nPoimenovanja\n_START_PARAGRAPH_\nPo njem se imenuje krater Turner na Luni in asteroid glavnega pasu 1186 Turnera.'